## Zakon o izmjenama i dopunama Zakona o državnim potporama

### NN 60/2004 (12.5.2004.), Zakon o izmjenama i dopunama Zakona o državnim potporama

# HRVATSKI SABOR

1339

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O DRŽAVNIM POTPORAMA

Proglašavam
Zakon o izmjenama i dopunama Zakona o držav­nim potporama, koji je donio
Hrvatski sabor na sjednici 30. trav­nja 2004. godine.

Broj: 01-081-04-1627/2
Zagreb, 5. svib­nja 2004.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O DRŽAVNIM POTPORAMA

Članak
1.

U
Zakonu o državnim potporama (»Narodne novine«, br. 47/03.) u članku 3. stavku
2. riječ: »primatelje« zamjenjuje se rije­čima: »korisnike državne potpore«.

Članak
2.

Članak
5. mijenja se i glasi:

»Agencija
za zaštitu tržišnog natjecanja (u daljnjem tekstu: Agencija) odobrava i nadzire
provedbu općih i pojedinačnih držav­nih potpora te nalaže povrat općih i
pojedinačnih državnih potpora koje su dane ili korištene protivno propisima.«

Članak
3.

Naslov
iznad članka 7. mijenja se i glasi:

»Djelokrug
stručnih i savjetodavnih tijela Vijeća za zaštitu tr­žiš­­nog natjecanja«.

Članak 7. mijenja se i glasi:

»Vijeće za zaštitu tržišnog natjecanja može, radi
obavljanja poslova iz svog djelokruga koji se odnose na državne potpore,
osnivati stručna i savjetodavna tijela čiji će se broj, vrste te njihove zadaće
utvrditi Statutom Agencije.«

Članak 4.

U članku 9. stavku 2. točka e) briše se.

Članak 5.

Naslov iznad članka 16. mijenja se i glasi: »Postupci
i evidencije državnih potpora«.

Članak 6.

Naslov iznad članka 18. mijenja se i glasi: »Službena
tajna«.

Članak 18. mijenja se i glasi:

»(1)
Predsjednik i članovi Vijeća za zaštitu tržišnog natje­canja, članovi stručnih
i savjetodavnih tijela, te zaposlenici Agencije dužni su čuvati službenu tajnu,
bez obzira na način na koji su je doznali, a obveza čuvanja te službene tajne
traje i nakon prestanka dužnosti, odnosno rada u Agenciji.

(2) Pod
službenom tajnom iz stavka 1. ovoga članka, razumijevaju se posebno:

a) sve
ono što je kao službena tajna određeno Zakonom ili drugim propisom,

b) sve
ono što je kao službena tajna ili poslovna tajna određeno općim aktom korisnika
državne potpore,

c) sve
ono što su korisnici državne potpore posebno označili kao poslovnu, odnosno službenu
tajnu,

d) sva
dokumentacija zaprimljena od Europske komisije i drugih tijela Europskih
zajednica.

(3)
Iznimno od odredbe stavka 1. i 2. ovoga članka, neće se smatrati službenom
tajnom podaci i dokumenti koju su na bilo koji način bili javno dostupni,
odnosno koji se javno objavljuju na temelju posebnih propisa, ili odluka tijela
upravljanja, te vođenja poslova korisnika državne potpore.«

Članak
7.

U
cijelom tekstu Zakona o državnim potporama (»Narodne novine«, br. 47/03.)
riječi: »ravnatelj Agencije« zamjenjuju se riječima: »Vijeće za zaštitu tržišnog
natjecanja« u odgovarajućem rodu i padežu.

Članak
8.

Ovaj
Zakon stupa na snagu osmoga dana od dana objave u »Narodnim novinama«.

Klasa:
421-01/04-01/01
Zagreb, 30. travnja 2004.

HRVATSKI SABOR

Predsjednik
Hrvatskoga sabora
**Vladimir Šeks,** v. r.

Zakon, NN 60/2004-1339